Luis Subercaseaux

Luis Subercaseaux (1882–1973) oli chileläinen urheilija ja diplomaatti. Hänen väitetään olleen ensimmäinen Latinalaisen Amerikan urheilija olympialaisissa, vuoden 1896 kesäolympialaisissa. Chilen olympiakomitean mukaan hän osallistui Ateenan olympialaisissa 100, 400 ja 800 metrin kilpailuihin, mutta monet historioitsijat kiistävät tämän väitteen. Heidän mukaansa Subercaseaux ei osallistunut, vaikka hänet oli kirjattu näihin tapahtumiin.

Vuoden 1896 kesäolympialaisten aikaan Subercaseaux oli 14-vuotias ja hän asui Ranskan Baskimaalla opiskelemassa. Myöhemmällä iällään hän toimi Chilen suurlähettiläänä Perussa, Espanjassa ja Vatikaanissa. Hän oli myös yksi santiagolaisen  Santiago Morning -jalkapalloseuran perustajista.

Lähteet

Chileläiset yleisurheilijat
Vuonna 1882 syntyneet
Vuonna 1973 kuolleet